VIII 
PROLEGOMENA. 
primo , specierum numerum per omnes partes plagae aequinoctialis aeque fusarum perexiguum esse ; 
deinde, colonias Hispanorum et Lusitanorum, inter tropicos sitas, plus 4 goooo leucas quadratas conti¬ 
nere , adeoque magnitudinem Germaniae vel Galliae octies et vicies superare ; denique, feracissimos 
harum partium tractus , plantarum incredibili copia non minus quam Moluccas et Philippinas insulas 
abundantes , a nullo botanico adhuc peragratos esse, utpote : ripas fluminis Carony , sylvas quae in¬ 
terjacent Cauram et Erevatum , provincias Chocoensium, Darienis , Nicarasua? Verae Pacis et 
Antioquiae , montes excelsos Sanctae Marthae et Meridae, Missiones Andaquiorum, sylvas canelliferas 
Quitensium , planitiem montanam quae ab urbe Cuzco versus La Paz, protenditur, fluvios Ucayale, 
Puruz, Beniet Maranon. 
Et si illa paullo altius repetamus, et in universum stirpium copiam totius orbis consideremus , 
invenimus , ex summa plantarum, quae in zona torrida ambarum continentium gignuntur, Americae 
soli quartam tantummodo partem tribuendam esse. Sunt enim plagae inter tropicos jacentes 
in Asia ( inclusis terris Australibus ) , America et Africa 1 , ut numeri i. 1 1 et 2. Terrae conti¬ 
nentes , zonis temperatis et glacialibus comprehensae , triplo quidem vastiores sunt, quam quae inter 
tropicos protenduntur. Neque tamen ideo plures aliquis plantas in regionibus ad polos vergentibus 
quaerat, quia vel in angustiori spatio , versus circulum aequinoctialem , major vis plantarum exsistit. 
Itaque auctores qui in eo argumento versati , de copia plantarum cuique zonae propria tractaverint, 
Laponiam et Siberiam minus recte cum Gallia vel America boreali , vel cum Antillarum archipelago 
comparaverunt, nulla fere magnitudinis harum regionum ratione habita. Est enim Arithmetica 
hotanicci velut ea quam Arithmeticam politicam vel latino-barbare Stalisticam vocant, perdifficilis 
scientia et magna ex parte conjecturalis. In utraque tamen distinguendum inter civium, qui Florae 
imperium incolunt, numerum absolutum vel cum area collatum Comperimus in Islandia 3 35 o , in 
Laponia 4 5 oo , in AEgypto 5 iooo , in Atlante algeriensi 1600 , in Germania 2000 , in Gallia 6 , Sabaudia , 
Pedemontio et Provinciis Belgicis 3700 plantas phanerogamas sponte sua crescere. Contra ex 
immenso tractu , quem Flora boreali-americana complectitur , usque ad hodiernum diem , exclusis 
agamis % non nisi 2900 plantae cognitae sunt. Qui autem, dicam enim ut res est, Germaniam, vel Galliam, 
qua? Europae decimam sextam partem efficiunt, cum universa zona temperata Novi Orbis comparare 
possimus? Nam Flora Americae borealis plantas recenset quotquot in Floridae campis , ad ripam fluvii 
Mississipi, in littore maris Pacifici, propter ostia ColumbicC, et in Canada septentrionali nascuntur, 
quorum locorum calor medius annuus 18 gradibus differt. 
Nulla exstat regio inter tropicos sita , cujus planta? sponte crescentes accurate adhuc enumeratae 
sint. Ex majoribus insulis Antillarum , montibus et sylvis obtectis , nullius Florula rite explorata est, 
et nostra aetate fere quotidie peregrinatores in Hispaniola , Jamaica vel insula Cubae arbores inve¬ 
niunt proceras et nova genera efficientes. Nam ex eo tempore quo terrae australes magis frequen¬ 
tata? sunt , botanicorum studia ad plantas Novae Hollandiae potissimum se converterunt , tanto 
ardore , ut quicquid remotas has regiones australes spectat, non minus eos devinciat, quam olim 
« omnis AEgyptiaca narratio mirum in modum Graecos delectabat aures 8 . » 
1 Vide infra, p. 3 f. 
2 Copia absoluta et relativa. 
3 Teste cel. Hooker. 
4 Auctore AFahlenbergio 4-97 species. 
3 4 Egyptus, teste amicissimo Delille, vix mille species alit phanerogamas , cum in valle quam Nilus intersecat, tum in 
Oasibus deserti , quarum complures Itetis virent herbis. 
0 Egregius botanicus Monspessulanus P. Decandolle in Synopsi plantarum Florae Gallicae (1806 p. 4.22.) recenset 4-866 species 
quarum 1^72 agamae. Complectitur haec Synopsis eum tractum Europae temperatae qui inter parallellos 42 j et Si gradus 
extenditur et in locis planis calore medio annuo 16T-11 0 tbermometri ccntigradi gaudet. Ex 3 . 3 94 phanerogamis a Decan- 
dollio descriptis et per 17000 leucas quadratas fusis, i 5 oo soli Florae Parisiensi adseribuntur , quae vix leucas quadratas 200 
tenet. Nova, quam parat Decandolle Synopseos editio , 2000 plantas cellulosas vel acotyledones et fere 4 ooo plantas vasculosas 
vel phanerogamas , inclusis filicibus, continebit. 
1 Pursh , Flora Americae septentrionalis , i 8 i 4 - 
8 Heliodori Aethiop. ed. Commelini , i 5 g 6 , lib. II, p. 109. 
